Diari Oficial de la Generalitat Valenciana


Sumari del DOGV 8225, del 01-02-2018 (2018/300)

RESOLUCIÓ de 4 de desembre, del Servei Territorial d'Indústria i Energia de Castelló, per la qual s'aprova l'annex de modificació al traçat del projecte nova línia aèria trifàsica a 20 kV i nova línia subterrània trifàsica a 20 kV des de ST Corral del Corb fins a ST Entre Rius, en el terme municipal d'Onda, aprovat per Resolució de data 11 d'abril de 2016. Expedient ATLINE/2014/93/12/E.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/300


Data del document
:   04-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Onda

RESOLUCIÓ de 4 de desembre, del Servei Territorial d'Indústria i Energia de Castelló, per la qual s'aprova l'annex de modificació al traçat del projecte nova línia aèria trifàsica a 20 kV i nova línia subterrània trifàsica a 20 kV des de ST Corral del Corb fins a ST Entre Rius, en el terme municipal d'Onda, aprovat per Resolució de data 11 d'abril de 2016. Expedient ATLINE/2014/93/12/E. [2018/300]  
Fets  
Primer. Que en data 11 d'abril de 2016 es va dictar resolució d'autorització administrativa, declaració d'utilitat pública i aprovació de projecte.  
Segon. Que en data 23 de juny de 2017, Iberdrola Distribución Eléctrica, SAU, presenta annex de modificació al projecte referit als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Tercer. Que en data 4 de juliol de 2017, se sotmet a informació pública la sol·licitud de modificació del traçat del projecte de la instal·lació elèctrica, denominació: nova línia aèria trifàsica a 20 kV, doble circuit conductor LA-180 i nova línia subterrània trifàsica a 20, kV des de ST Corral del Corb fins a ST Entre Rius en el terme municipal d'Onda (Castelló), titularitat d'Iberdrola Distribución Eléctrica, SAU, en la relació de béns i drets afectats per la dita modificació, a partir del suport 26 A inclusivament (finca ON-37 d'ara en avant), queda desafectada la següent finca, titularitat de Mercedes Cachavera Morello i una altra, del polígon 12, parcel·la 6 del terme municipal d'Onda (Castelló).  
  
Quart. Que transcorregut el període d'informació publica sense presentar-se al·legacions, amb data 4 de desembre, la Secció d'Energia emet proposta de resolució.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Conforme a l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. Que la instrucció del procediment és competència del Servei Territorial d'Indústria i Energia segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització de construcció de modificació del traçat segons l'annex de data 23 de juny de 2017 de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: des de ST Corral del Corb fins a ST Entre Rius, Onda (Castelló).  
Projecte. Denominació: nova línia aèria trifàsica a 20 kV de doble circuit LA-180 i nova línia subterrània trifàsica a 20kV de ST Corral del Corb Fins a ST Entre Rius, Onda (Castelló).  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i deixant a part els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i, si és el cas, annexos tècnics posteriors aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació que es tracte.  
4. En el cas que, per a finalitzar l'execució de la instal·lació objecte de projecte, es requerisca posar-ne part en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, per triplicat exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és d'acord amb els reglaments tècnics en la matèria.  
- La finalització de l'execució es realitzarà davall la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que aquest servei territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la instal·lació ja estiguera en tensió, el peticionari haurà de procedir a la seua desconnexió a la finalització del dit termini.  
  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'expropiació forçosa, de 16 de desembre, que es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
  
  
Quart  
Publicar i notificar la present resolució, d'acord amb el que estableix el Decret 88/2005, la publicació es fa també als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.   
  
L'Administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia en el termini d'un mes, comptat a partir de l'endemà d'aquell en què tinga lloc la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 4 de desembre de 2017.- El cap del Servei Territorial d'Indústria i Energia: Gerardo Nebot García.